Bikstu muiža

Bikstu muiža () bija Zemgales muiža, kas atradās mūsdienu Dobeles novada Bikstu pagastā. Muižas apbūve ir vietējas nozīmes arhitektūras piemineklis. Atsevišķi arhitektūras pieminekļi ir arī muižas pils (1847. gads, valsts nozīmes, kā celtniecības gadi citos avotos minēti arī 1865.-1866.Kristīne Zaļuma, Nejaušas satikšanās Bikstos: grāmatās atstātās liecības), dzīvojamā māja (vecā kungu dzīvojamā māja celta 17. gadsimtā, vietējas nozīmes piemineklis), klēts (1836. gads, vietējas nozīmes), kalpu māja (19. gadsimta otrā puse, vietējas nozīmes) un parks (19. gadsimta otrā puse, vietējas nozīmes).

 Vēsture 
Sākotnēji muiža piederējusi baroniem fon der Rekēm, bet kopš 1708. tā bijusi fon Kniges un kopš 1795. gada fon der Ropu dzimtas īpašumā. Pēc Latvijas agrārreformas fon der Ropi muižu zaudēja un 1927. gadā  pārcēlās uz turpat netālu esošo  Jaunomuižu, Vw. Neuhof) tagad Jauno māju. Barons  Alfonss fon der Rops (1809.-1883.) finansēja skolas būvi, uzturēšanu un skolotāja algošanu. Pēc agrārās reformas Bikstu muižu ieguva Līvenu ģimene, kurai 1922. gadā valsts piešķīra nomā bijušo muižas zemi un ēkas, 1927. gadā ģimene to varēja no valsts izpirkt. Bikstu muižas pili Līvenu ģimene nomāja. 1935. gadā nomas līgums tika lauzts. 1938. gadā Līvenu ģimene pārvācās uz viņiem piederošo  un kapitāli izremontēto veco muižas pili ""Līviem". 1940. gadā jaunajā Bikstu muižas pilī padomju vara ierīkoja traktoristu skolu. Kopš 1942. gada 12. oktobra pilī atrodas skola, mūsdienās Bikstu pamatskola.

 Atsauces 

Kategorija:Arhitektūras pieminekļi Latvijā
Kategorija:Muižas Latvijā
Kategorija:Bikstu pagasts